Liverpool ġew dikjarati champions tal-Premier League Ingliż wara li Chelsea għelbu lil Manchester City bl-iskor 2-1 biex issa meta fadal partiti għat-tmiem ma jistgħux jintlaħqu meta għandhom vantaġġ ta' 23 punt fuq l-istess City. Hekk kif spiċċat din il-partita, mijiet ta' partitarji ta' Liverpool marru ħdejn Anfield u ċċelebraw bil-kbir dan is-suċċess li kien interrott minħabba l-Covid-19. Huma injoraw id-direttivi tal-gvern minħabba d-distanza soċjali ... fejn ovvjament ħadd ma żamm din id-distanza. Il-coach ta' Liverpool, Jurgen Klopp, iddedika dan ir-rebħ tat-titlu lill-partitarji u b'mod speċjali lill-ikona tal-club, Kenny Dalglish. Waqt intervista li saritlu minn Sky Sport permezz ta' video conference, Klopp deher kommoss għall-aħħar, tant, li ma felaħ jitkellem aktar u telaq minn is-siġġu. Min-naħa tiegħu, Dalglish irringrazzja lil Klopp ta' is-suċċess li reġa' ġab miegħu il-ferħ fil-belt ta' Liverpool. Intant, iż-żewġ goals ta' Chelsea ġew skorjati minn Christian Pulisic (36) u minn penalty ta' Willian (78) filwaqt lii Kevin de Bruyne (55) kiseb id-draw momentarju għas-City li kellhom lil Fernandinho imkeċċi fl-azzjoni tal-penalty.